# Age of Mythology

### Fra Wikipedia, den frie encyklopædi

Age of Mythology (2002) er et strategispil, som er baseret på tre primære mytologier: Den Nordiske Mytologi, Den Ægyptiske Mytologi og Den Græske Mytologi.

Spillet minder om Age of Empires men med guder. Man skal vælge sine guder med omhu, da de kan give en nyttige gudekræfter (god powers), man kan udløse efter behov: Massehealing, bronzehud, en privat indgang til Helvede, genoplivning af døde krigere o.s.v.
En ny ressource i forhold til Age of Empires er gudernes gunst (favor). Den skal bruges til at frembringe mytiske væsener som kolosser, kentaurer, minotaurer, hydraer, iskæmper, einherjer, mumier, sfinkser o.s.v.

  Hvis man er på det græske hold, vil man optjene gunst ved at lade sine landsbyboere bede til guderne i templerne.
  På det egyptiske hold optjener man gunst ved at bygge adskillige statuer til gudernes ære.
  I den Nordiske mytologi optjener man gunst ved slås, hærge og plyndre!

Man får også nogle halvguder eller helte, som kan genoplives.

Man begynder i Archaic Age (Arkaisk Tid) og har én gud til rådighed; Odin, Thor eller Loke i den Nordiske Mytologi, Ra, Isis eller Seth i den Ægyptiske Mytologi og Zeus, Poseidon eller Hades i den Græske Mytologi.
Dernæst kommer man i Classical Age (Klassisk Tid) og skal vælge én af to guder/gudinder. Senere kommer man i Heroic Age (Heroisk Tid) og skal endnu engang vælge én af to guder/gudinder. Dette gentager sig når man når Mythic Age (Mytisk Tid), der er den sidste. Man vil så få hjælp fra fire guder/gudinder og have fire gudekræfter og 4-5 mytiske væsener til sin rådighed.

Guderne har diverse favoritter, hvor Apollon og Artemis forbedrer ens bueskytter, Hefaistos forøger ens dødelige soldaters panser, Tyr er god for infanteriet og Njord er skibenes ven.

I løbet af spillet kommer man rundt i Europa, Nordafrika, Himmelen og Underverdenen og diverse guddomme fra de forskellige mytologier blandes sammen.

## [redigér] Udvidelsespakke

I 2003 kom udvidelsespakken Age of Mythology: the Titans expansion.
Her er historier hvor man er Atlantide og en fjerde mytologi titanerne der er græske, præ-olympiske guder. I Archaic Age kan man her vælge mellem Gaia, Kronos eller Uranos.
I denne mytologi optjener man gunst ved at udforske, kolonisere og bygge bopladser (Town Center) på de forudanlagte pladser.

## [redigér] Snydekoder

Tryk [enter] og skriv snydekoden med versaler, [enter] igen.

  1.000 enheder mad - [JUNK FOOD NIGHT]
  1.000 enheder træ - [TROJAN HORSE FOR SALE]
  1.000 enheder guld - [ATM OF EREBUS]
  oplad gudernes gunst - [MOUNT OLYMPUS]
  vis hele kortet - [LAY OF THE LAND]
  øjeblikkelig træning/byggeri for alle - [L33T SUPA H4X0R]
  oplad dine gudekræfter - [DIVINE INTERVENTION]
  4 potente gudekræfter (masselyn, jordskælv, meteorer og skypumper) - [WRATH OF THE GODS]
  4 tilfældige gudekræfter - [PANDORAS BOX]

## [redigér] Se også

- Age of Empires
- Age of Empires II
- Age of Empires III
- Star Wars: Galactic Battlegrounds

| Denne computerspilsrelaterede artikel er kun påbegyndt. Hvis du ved mere om emnet, kan du hjælpe Wikipedia ved at udvide den.

Hentet fra "http://da.wikipedia.org../../../a/g/e/Age_of_Mythology_3a0d.html"

Kategorier: Påbegyndte artikler om computerspil | Computerspil

##### Views

- Artikel
- Diskussion
- Nuværende version

##### Søg

##### Andre sprog

- Česky
- English
- Español
- Français
- Italiano
- 日本語
- Nederlands
- Polski
- Português
- Русский
- Simple English
- Svenska
- Türkçe
- 中文